Source: http://birosag.hu/ugyfelkapcsolati-portal/1-fel-illetve-kepviseloje-es-torvenyszekek-kozotti-elektronikus
Timestamp: 2017-05-30 01:28:24
Document Index: 16307183

Matched Legal Cases: ['BÍRÓSÁG\n', 'bíróság ', 'bíróság ', 'bíróság ', 'bíróság ', 'bíróság ']

1 - A fél, illetve képviselője és a törvényszékek közötti elektronikus kapcsolattartás választhatósága | BÍRÓSÁG
Jelenlegi helyCímlap › 1 - A fél, illetve képviselője és a törvényszékek közötti elektronikus kapcsolattartás választhatósága
1 - A fél, illetve képviselője és a törvényszékek közötti elektronikus kapcsolattartás választhatósága
2012. szep. 10. - 14:06, OBH-1 Tájékoztatjuk, hogy 2016. július 1. napjától a fél ill. képviselője választása szerint valamennyi polgári perben és (ha törvény így rendelkezik) más polgári eljárásokban is a beadványokat (keresetlevelet, okirati bizonyítékot és ezek mellékletét) elektronikus úton is benyújthatja az 1952. évi III. törvény (Pp.) 394/B. §-a alapján. Kivételt képez ez alól a fizetési meghagyást követő peres eljárás.
Pp. 394/B. § (1) A polgári perben - és ha törvény más polgári eljárás vonatkozásában előírja, ezen eljárásokban is - a fél vagy képviselője – a (3) és (4) bekezdésben foglalt kivétellel – a keresetlevelet, továbbá minden egyéb beadványt, okirati bizonyítékot és ezek mellékletét (e fejezet alkalmazásában a továbbiakban együtt: beadvány) választása szerint elektronikus úton is benyújthatja.
(2) Az (1) bekezdés szerinti elektronikus út választása esetében az eljárás folyamán – ideértve az eljárás minden szakaszát és a rendkívüli perorvoslatot is – a félnek vagy képviselőjének a bírósággal a kapcsolatot elektronikus úton kell tartania és a bíróság is valamennyi bírósági iratot elektronikusan kézbesít a részére. A beadvány elektronikus úton történő benyújtását az (1) bekezdés szerinti elektronikus út vállalásának kell tekinteni. Az elektronikus úton történő kapcsolattartásra vonatkozó bejelentést a fél vagy a jogi képviselő az eljárás bármely szakaszában megteheti az eljáró bíróságnál.
(3) A bíróság a fél részére papír alapon kézbesíti a bírósági iratot, ha a fél az eljárásban képviselője útján jár el és az iratot nem a képviselő, hanem a fél részére kell kézbesíteni, vagy a képviselő részére nem lehet kézbesíteni. A bíróság a felet tájékoztatja arról, hogy a bírósággal a kapcsolatot elektronikus úton is tarthatja. Ha a fél nem vállalja az elektronikus kézbesítést, de az elektronikus kézbesítés a másik fél számára kötelező vagy azt vállalta, akkor a bíróság a papír alapú okiratot benyújtó fél hivatalos iratait papír alapon kézbesíti a másik fél számára.
(9) A papír alapú kapcsolattartásra való áttérés iránti kérelem elutasítása esetén azonos okból ismételten áttérés iránti kérelmet nem lehet benyújtani, az ennek ellenére benyújtott áttérés iránti kérelmet a bíróság érdemi vizsgálat nélkül elutasítja. Ha a jogi képviselő nélkül eljáró fél nyilvánvalóan alaptalanul terjeszt elő áttérés iránti kérelmet, őt az áttérést megtagadó határozatban pénzbírsággal (120. §) lehet sújtani.
(10) A jogi képviselő nélkül eljáró jogutód félre nem vonatkozik az, hogy a jogelőd az elektronikus kézbesítést vállalta, vagy a papír alapú kézbesítésre való áttérés megtörtént.